CELEX: 32007R1231
Language: fi
Date: 2007-10-19 00:00:00
Title: Komission asetus (EY) N:o 1231/2007, annettu 19 päivänä lokakuuta 2007 , tiettyjen tavaroiden luokittelusta yhdistettyyn nimikkeistöön

23.10.2007   
            
            
               FI
            
            
               Euroopan unionin virallinen lehti
            
            
               L 279/3
            
         
      KOMISSION ASETUS (EY) N:o 1231/2007,
   annettu 19 päivänä lokakuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna neuvoston asetuksella (EY) N:o 733/2007 (EUVL L 169, 29.6.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kotiin asennettava infrapunasauna, joka on tarkoitus liittää osaksi rakennusta, on suunniteltu kahdelle henkilölle ja koostuu seuraavista osista:
                              
                                          —
                                       
                                       
                                          kuusi asennusvalmista tehdasvalmisteista puupaneelia
                                       
                                    
                                          —
                                       
                                       
                                          laude
                                       
                                    
                                          —
                                       
                                       
                                          tuuletuslaitteet
                                       
                                    
                                          —
                                       
                                       
                                          ionisaattori.
                                       
                                    Osassa paneeleista on:
                              
                                          —
                                       
                                       
                                          ikkunallinen ovi
                                       
                                    
                                          —
                                       
                                       
                                          keraaminen pitkäaaltoinen infrapunalämmitin
                                       
                                    
                                          —
                                       
                                       
                                          digitaalinen säätölaitteisto
                                       
                                    
                                          —
                                       
                                       
                                          kaiuttimet.
                                       
                                    Keraamisen pitkäaaltoisen infrapunalämmittimen säteilyn aallonpituus on 5,6–15 μm.
                              Tuotteessa yhdistyvät saunan ja infrapunasäteilyä käyttävän lämpöterapialaitteen toiminnot. Sillä on virkistävä ja rentouttava vaikutus.
                           
                        
               
                  8516 79 70
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a kohdan, 3 yleisen tulkintasäännön b kohdan ja 6 yleisen tulkintasäännön, XVI jakson 3 huomautuksen sekä CN-koodien 8516, 8516 79 ja 8516 79 70 nimiketekstien mukaisesti.
                  Mekaaniset ja elektroniset laitteet antavat tuotteelle sen olennaisen luonteen. Tuotetta ei siksi voida luokitella muuna puutuotteena nimikkeeseen 4421. Tuotteella ei ole lääkinnällistä vaikutusta, minkä vuoksi sitä ei voida luokitella nimikkeeseen 9018 lääketieteessä käytettävänä kojeena tai laitteena.
                  Tuotetta ei voida luokitella nimikkeeseen 9406, koska se ei ole ”erillinen” täydellinen tai epätäydellinen tehdasvalmisteinen rakennus.
                  Koska keraaminen pikäaaltoinen infrapunalämmitin, joka suorittaa koneen pääasiallisen toiminnon, on sähkölämpölaite, jonka toiminto on kuvattu muualla 85 ryhmässä (nimike 8516), tuotetta ei voida luokitella nimikkeeseen 8543.
                  Koska keraaminen pitkäaaltoinen infrapunalämmitin on tarkoitettu pääasiassa kehon eikä vain huoneiden tai vastaavien tilojen lämmittämiseen, tuotetta ei voida luokitella alanimikkeeseen 8516 29 huoneiden tai vastaavien tilojen lämmityslaitteena. Siksi se luokitellaan alanimikkeeseen 8516 79.
               
            
                  
                              2.
                           
                           
                              Erillinen laite videokuvia muodostavan digitaalisen koodin tallentamiseksi DVD-levylle videokameranauhurista.
                              Laite on varustettu USB-liitännällä, jonka avulla se voidaan liittää videokameranauhuriin tai automaattiseen tietojenkäsittelykoneeseen.
                              Kun laite on yhdistetty videokameranauhuriin, videotallennusta ohjaa kyseinen nauhuri, jolloin tallentaminen tapahtuu ainoastaan videoformaattina.
                              Laitetta voidaan käyttää myös DVD-levyllä olevan tiedon tallennuslaitteena, kun se on yhdistetty automaattiseen tietojenkäsittelykoneeseen.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 5 huomautuksen E kohdan ja CN-koodien 8521 ja 8521 90 00 nimiketekstien mukaisesti.
                  Koska laitteella on erityistoiminto, joka on videosignaalien tallennus kamerasta, sitä ei voida luokitella alanimikkeeseen 8471 70 kuuluvaksi muistiyksiköksi (ks. 84 ryhmän 5 huomautuksen E kohta).
                  Koska laite on kuvattu nimikkeessä 8521 (videosignaalien tallennuslaite), sitä ei voida luokitella nimikkeeseen 8471 (alanimike 8471 90) kuuluvaksi koneeksi tietojen siirtämistä varten.
                  Koska laitteella on toiminto, joka on kuvattu muualla 85 ryhmässä (nimike 8521), sitä ei voida luokitella nimikkeeseen 8543.
               
            
                  
                              3.
                           
                           
                              Digitaalikamera, jolla kuvataan ja tallennetaan kuvaa sisäiseen tallennuslaitteeseen, jonka kapasiteetti on 22 MB, tai muistikortille, jonka tallennuskapasiteetti on enintään 1 GB.
                              Kamerassa on 6 megapikselin CCD-laite ja nestekidenäyttö (LCD), jonka läpimitta on 6,35 cm (2,5 tuumaa) ja jota voidaan käyttää näyttölaitteena kuvattaessa tai kuvaruutuna näytettäessä tallennettua kuvaa.
                              Yksittäisten kuvien resoluutio on korkeintaan 3 680 × 2 760 pikseliä.
                              Käytettäessä tätä korkeinta resoluutiota ja kortin 1 GB:n muistia kameralla voidaan tallentaa noin 290 yksittäistä kuvaa. Käytettäessä 640 × 480 pikselin resoluutiota ja kortin 1 GB:n muistia kameralla voidaan tallentaa noin 7 550 yksittäistä kuvaa.
                              Videokuvan resoluutio on korkeintaan 640 × 480 pikseliä.
                              Käytettäessä tätä korkeinta resoluutiota ja kortin 1 GB:n muistia kameralle voidaan tallentaa noin 11 minuuttia videokuvaa kuvataajuuden ollessa 30 kuvaa sekunnissa.
                              Kamerassa on optinen zoomaustoiminto, jota ei voida käyttää videotallennuksen aikana.
                           
                        
               
                  8525 80 30
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8525, 8525 80 ja 8525 80 30 nimiketekstien mukaan.
                  Kameraa ei voida luokitella alanimikkeisiin 8525 80 11 tai 8525 80 19 televisiokamerana siksi, että siihen voidaan tallentaa yksittäisiä kuvia ja videokuvaa.
                  Tuotteella voidaan kuvata ja tallentaa hyvälaatuisia yksittäisiä kuvia.
                  Tuotteella voidaan kuitenkin kuvata ja tallentaa vain sellaista videokuvaa, jonka laatu on heikompi kuin 800 × 600 pikseliä, eikä siinä ole zoomaustoimintoa videokuvauksen aikana. (Ks. alanimikettä 8525 80 30 koskevat yhdistetyn nimikkeistön selittävät huomautukset.)
                  Kameran pääasiallinen toiminto, jota XVI jakson 3 huomautuksessa tarkoitetaan, on yksittäisten kuvien ottaminen ja tallentaminen, ja siksi kamera luokitellaan alanimikkeen 8525 80 30 digitaalikameraksi.
               
            
                  
                              4.
                           
                           
                              Digitaalikamera, jolla kuvataan ja tallennetaan kuvaa muistikortille, jonka tallennuskapasiteetti on enintään 1 GB.
                              Kamerassa on 6 megapikselin CCD-laite ja taitettava nestekidenäyttötyyppinen (LCD-tyyppinen) etsin, jonka läpimitta on 5,08 cm (2,0 tuumaa) ja jota voidaan käyttää kuvattaessa tai kuvaruutuna näytettäessä tallennettua kuvaa.
                              Yksittäisten kuvien resoluutio on korkeintaan 3 680 × 2 760 pikseliä.
                              Käytettäessä tätä korkeinta resoluutiota ja kortin 1 GB:n muistia kameralla voidaan tallentaa noin 300 yksittäistä kuvaa. Käytettäessä 640 × 480 pikselin resoluutiota ja kortin 1 GB:n muistia kameralla voidaan tallentaa noin 7 750 yksittäistä kuvaa.
                              Videokuvan resoluutio on korkeintaan 640 × 480 pikseliä.
                              Käytettäessä tätä korkeinta resoluutiota ja kortin 1 GB:n muistia kameralle voidaan tallentaa noin 42 minuuttia videokuvaa kuvataajuuden ollessa 30 kuvaa sekunnissa.
                              Kamerassa on optinen zoomaustoiminto, jota voidaan käyttää videotallennuksen aikana.
                           
                        
               
                  8525 80 30
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8525, 8525 80 ja 8525 80 30 nimiketekstien mukaan.
                  Kameraa ei voida luokitella alanimikkeisiin 8525 80 11 tai 8525 80 19 televisiokamerana siksi, että sillä voidaan tallentaa yksittäisiä kuvia ja videokuvaa.
                  Tuotteella voidaan ottaa ja tallentaa hyvälaatuisia yksittäisiä kuvia.
                  Vaikka tuote muistuttaa ulkonäöltään videokameranauhuria, siinä on videotallennuksen aikana käytettävä zoomaustoiminto ja sillä voidaan tallentaa noin 42 minuuttia videokuvaa käytettäessä 640 × 480 pikselin resoluutiota, videokuvan tallentaminen on toissijainen toiminto, koska tuotteella voidaan ottaa ja tallentaa vain sellaista videokuvaa, jonka laatu on heikompi kuin 800 × 600 pikseliä. (Ks. alanimikettä 8525 80 30 koskevat yhdistetyn nimikkeistön selittävät huomautukset.)
                  Kameran pääasiallinen toiminto, jota XVI jakson 3 huomautuksessa tarkoitetaan, on yksittäisten kuvien ottaminen ja tallentaminen, ja siksi tuote luokitellaan alanimikkeen 8525 80 30 digitaalikameraksi.
               
            
                  
                              5.
                           
                           
                              Digitaalinen videokamera, jolla kuvataan ja tallennetaan kuvaa muistikortille, jonka tallennuskapasiteetti on enintään 2 GB.
                              Kamerassa on 5 megapikselin CCD-laite ja taitettava OLED-tyyppinen (orgaaniset valodiodit) etsin, jonka läpimitta on 5,59 cm (2,2 tuumaa) ja jota voidaan käyttää kuvattaessa tai kuvaruutuna näytettäessä tallennettua kuvaa.
                              Kamerassa on tuloliitäntä mikrofonia varten ja audio/video-lähtöliitäntä.
                              Videokuvan resoluutio on korkeintaan 1 280 × 720 pikseliä.
                              Käytettäessä tätä korkeinta resoluutiota ja kortin 2 GB:n muistia kameralla voidaan tallentaa noin 42 minuuttia videokuvaa kuvataajuuden ollessa 30 kuvaa sekunnissa. Käytettäessä 640 × 480 pikselin resoluutiota ja kortin 2 GB:n muistia kameralla voidaan tallentaa kaksi tuntia videokuvaa kuvataajuuden ollessa 30 kuvaa sekunnissa.
                              Yksittäisten kuvien resoluutio on korkeintaan 3 680 × 2 760 pikseliä.
                              Käytettäessä tätä korkeinta resoluutiota ja kortin 2 GB:n muistia kameralla voidaan tallentaa noin 600 yksittäistä kuvaa. Käytettäessä 640 × 480 pikselin resoluutiota ja kortin 2 GB:n muistia kameralla voidaan tallentaa noin 15 500 yksittäistä kuvaa.
                              Kamerassa on optinen zoomaustoiminto, jota voidaan käyttää videotallennuksen aikana.
                           
                        
               
                  8525 80 91
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8525, 8525 80 ja 8525 80 91 nimiketekstien mukaan.
                  Kameraa ei voida luokitella alanimikkeisiin 8525 80 11 tai 8525 80 19 televisiokamerana siksi, että sillä voidaan tallentaa yksittäisiä kuvia ja videokuvaa.
                  Kameran pääasiallinen toiminto, jota XVI jakson 3 huomautuksessa tarkoitetaan, on videokuvan ottaminen ja tallentaminen, koska sillä voidaan tallentaa laadultaan yli 800 × 600 pikselin videokuvaa noin 42 minuuttia, kun käytetään 1 280 × 720 pikselin resoluutiota kuvataajuuden ollessa 30 kuvaa sekunnissa. Lisäksi kamerassa on optinen zoomaustoiminto, jota voidaan käyttää videotallennuksen aikana. (Ks. alanimikkeitä 8525 80 91 ja 8525 80 99 koskevat yhdistetyn nimikkeistön selittävät huomautukset.)
                  Tämä tuote, jolla voidaan tallentaa ainoastaan sen omalla televisiokameralla otettua ääntä ja kuvaa, luokitellaan alanimikkeen 8525 80 91 videokameranauhuriksi.
               
            
                  
                              6.
                           
                           
                              Kannettava laite, jossa on samassa kuoressa GPS-satelliittipaikannusjärjestelmän vastaanotin, jossa on sisäänrakennettu antenni, ja käyttöjärjestelmällä varustettu käsitietokone.
                              Laitteen mitat: korkeus 11,2 cm, leveys 6,9 cm ja paksuus 1,6 cm.
                              Laitteessa on:
                              
                                          —
                                       
                                       
                                          muistikorttipaikka
                                       
                                    
                                          —
                                       
                                       
                                          8,9 cm:n (3,5 tuuman) nestekidekosketusvärinäyttö (LCD)
                                       
                                    
                                          —
                                       
                                       
                                          LED-taustavalo
                                       
                                    
                                          —
                                       
                                       
                                          32 megatavun flash-muisti
                                       
                                    
                                          —
                                       
                                       
                                          sisäänrakennettu GPS-moduuli, jossa on oma antenni
                                       
                                    
                                          —
                                       
                                       
                                          äänentallennin
                                       
                                    
                                          —
                                       
                                       
                                          MP3-toisto ja sisäänrakennettu kaiutin
                                       
                                    
                                          —
                                       
                                       
                                          kuuloke-, USB-, telakointi- jne. liitännät
                                       
                                    
                                          —
                                       
                                       
                                          näppäimettehtävät-, kalenteri-, muistiinpanot- ja yhteystiedot-toimintojen käyttämistä varten.
                                       
                                    
                        
               
                  8526 91 20
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c kohdan ja 6 yleisen tulkintasäännön ja CN-koodien 8526, 8526 91 ja 8526 91 20 nimiketekstien mukaisesti.
                  Laite koostuu kahdesta osalaitteesta: nimikkeen 8471 automaattisesta tietojenkäsittelykoneesta ja nimikkeen 8526 GPS-vastaanottimesta.
                  Tietojenkäsittelytoimintoa tai GPS-paikannustietojen vastaanottotoimintoa ei kumpaakaan voida pitää pääasiallisena toimintona.
                  Sen vuoksi laite on luokiteltava yhdistetyn nimikkeistön 3 yleisen tulkintasäännön c kohdan perusteella nimikkeeseen 8526.
               
            
                  
                              7.
                           
                           
                              Nelipyöräinen moottoriajoneuvo, jossa on teholtaan 132 kW oleva dieselmoottori ja jonka huippunopeus on 40 km/h.
                              Ajoneuvossa on automaattivaihteisto, jossa on neljä eteenpäinajovaihdetta ja yksi peruutusvaihde sekä umpinainen ohjaamo, jossa on istuin ainoastaan kuljettajalle.
                              Alustassa on vetopöytä, jonka nostokorkeus on 60 cm ja enimmäisvetokyky 32 000 kg. Vetopöytää käytetään perävaunun kiinnittämiseen.
                              Ajoneuvo on kehitetty erityisesti perävaunujen käsittelyyn jakelukeskuksissa.
                           
                        
               
                  8701 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 8701, 8701 90 ja 8701 90 90 nimiketekstien mukaisesti.
                  Ajoneuvoa ei luokitella nimikkeeseen 8709, koska sitä ei ole suunniteltu tai tarkoitettu kuljettamaan tavaroita yksinään eikä se sovellu käytettäväksi rautatieasemilla.
                  Euroopan yhteisöjen tuomioistuin totesi asiassa C-495/03 (1), että tämäntyyppinen ajoneuvo on luokiteltava nimikkeeseen 8701.
                  Sitä ei luokitella alanimikkeen 8701 20 maantiekuljetuksiin tarkoitetuksi puoliperävaunujen vetotraktoriksi, koska sitä ei ole suunniteltu kuormien pitkiin kuljetuksiin yleisillä teillä.
                  Tästä syystä ajoneuvo on luokiteltava CN-koodin 8701 90 90 traktoriksi.
               
            
         (1)  [2005] ECR I-8151.